نو بہار دولتانہ

اصل ناں    نو بہار

قلمی ناں    نو بہار دولتانہ

ڄمݨ        1969ء

جاہ پتہ      وستی کورائی بلوچ ڈاکخانہ حاجی پورتحصیل کبیر والا ضلع خانیوال

 غزل 
نت حالات بدلدے رہندن

سورج چڑھ کے ڈھلدے رہندن

گھر فرعون دے حضرت موسیٰ

رب دی قدرت پلدے رہندن

ڄڑھ مضبوط شجر دی ہووے

پتے شاخ تے ہلدے رہندن

دین ایمان سلامت ہووے

آس دےݙیوے ٻلدے رہندن

وچھڑے ہوئے مسافر اکثر

قافلے نال وی ولدے رہندن

منہ دے مومن کافر بندے

اندروں اندر جلدے رہندن

٭٭٭